**Adatkezelési tájékoztató közalkalmazotti jogviszony létesítése keretében magasabb vezetői pozícióra jelentkezők adatkezeléséről - óvodavezető**

A **Tata Város Önkormányzata** (a továbbiakban: Önkormányzat/Adatkezelő) az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban GDPR/Rendelet) előírásai szerint ezúton tájékoztatja Önt, mint érintettet jelen tájékoztatóval és folyamatleírással az Ön személyes adatai kezelésével kapcsolatos minden tényről.

**Az Adatkezelő pontos megnevezése, elérhetőségei:**

|  |  |
| --- | --- |
| Adatkezelő neve: | Tata Város Önkormányzata |
| Székhely: | 2890 Tata, Kossuth tér 1. |
| PIR azonosító: | 729611 |
| adószám: | 15729617-2-11 |
| honlap: | [www.tata.hu](http://www.tata.hu) |
| telefonszám: | +36-34-588-600 |
| képviselő: | Michl József (polgármester) |
| adatvédelmi tisztviselő: | L Tender Zrt. |
| e-mail cím: | adatvedelem@tata.hu |

**Az adatkezelés célja:**

(1) Intézményvezetői álláshely betöltésére pályázati eljárás lefolytatatása, a megüresedő álláshelyek betöltése céljából vezetői közalkalmazotti jogviszony létesítése, a megfelelő leendő dolgozó kiválasztása.

(2) Magasabb vezetői pozícióra jelentkezés esetén a közalkalmazotti jogviszonyt létesíteni kívánó személy a közalkalmazottak jogállásáról szóló 1992. évi XXXIII. törvényben előírt foglalkoztatási feltételeknek történő megfelelésének igazolása és vizsgálata.

**Az adatkezelés jogalapja:**

Az adatkezelés az Adatkezelőre ruházott közérdekű vagy közhatalmi jogosítvány gyakorlásának keretében végzett feladat végrehajtásához szükséges a GDPR 6. cikk (1) bekezdés e) pont alapján.

[vonatkozó tagállami jogszabály:

\* a közalkalmazottak jogállásáról 1992. XXXIII. törvény 20. §, 20/A. §, 21. §,

**A kezelt adatok köre:**

Név, az átadott dokumentumokban, nyilatkozatokban (önéletrajz, egyéb dokumentumok, a képzettségi, képesítési követelményeknek történő megfelelést igazoló, valamint a jogviszony létesítéséhez szükséges feltételek teljesülésének ellenőrzéséhez szükséges személyes adatok, hatósági erkölcsi bizonyítvány) szereplő személyes adatok, az érintett által megadott egyéb adatok.

**Az adatkezelésbe bevont adatfeldolgozók és az adatfeldolgozási művelet megjelölése:**

A feladatok ellátásra adatfeldolgozókat az Adatkezelő szerződés alapján is igénybe vesz feladatai ellátása és annak technikai támogatása érdekében az adatokhoz való korlátozott és ellenőrzött hozzáférhetőség mellett. Adatfeldolgozás technológiája informatikai rendszerrel történik.

Adatfeldolgozók:

ASP szakrendszer: NISZ Nemzeti Infokommunikációs Szolgáltató Zártkörűen Működő Részvénytársaság, Magyar Államkincstár, IdomSoft Informatikai Zártkörűen Működő Részvénytársaság, KINCSINFO Nonprofit Kft., [257/2016. (VIII.31.) Korm. Rendelet az önkormányzati ASP rendszerről, 38/2011. (III. 22.) Korm. rendelet a nemzeti adatvagyon körébe tartozó állami nyilvántartások adatfeldolgozásának biztosításáról – iratkezelő szakrendszer]

Technikai adatfeldolgozó: az Önkormányzat Hivatala, informatikai feladatokat ellátó megbízott.

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

Az Adatkezelő az adatokat harmadik fél részére nem továbbítja, ám felhívja az érintettek figyelmét, hogy személyes adatok bíróság és hatóság részére történő kiadását előírhatja jogszabály. Amennyiben bíróság vagy hatóság jogszabályban rögzített eljárása során személyes adatok átadására kötelezi az Adatkezelőt, úgy jogszabályi kötelezettségét teljesítve, köteles a kért adatokat az eljáró bíróság vagy hatóság rendelkezésére bocsájtani.

**A személyes adatok tárolásának időtartama:**

Sikertelen pályázat esetén:

(1) 2 év (az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet, U505).

(2) A hatósági erkölcsi bizonyítványt a munkáltató a közalkalmazotti jogviszony létesítéséről meghozott döntés időpontjáig kezeli [(Kjt. 20. § (9)].

Sikeres pályázat esetén:

(1) A jogviszony megszűnésétől számított 50 év (az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet, U508).

(2)  Közalkalmazotti jogviszony létesítése esetén a közalkalmazotti jogviszony megszűnéséig (megszüntetéséig) kezeli.

**Automatizált döntéshozatal ténye:**

Az adatkezelés során automatizált döntéshozatal nem történik.

**Az adatkezelés folyamatának leírása:**

A magasabb vezető és a vezető beosztás ellátására szóló megbízásra a 20/A. § (1) és (3)-(8) bekezdései alkalmazásával pályázatot kell kiírni. A pályázatot a megbízási jogkör gyakorlója írja ki. Az Adatkezelő a Kjt. 20. §-ának előírásai alapján a közalkalmazotti jogviszony létesítését hatósági (erkölcsi) bizonyítvány bemutatásához köti.

A pályázatok elbírálása az 1992. évi XXXIII. törvény (Kjt.) szerint történik.

A pályázat részletes tartalmát, feltételeit a pályázati kiírás tartalmazza.

**Adatkezelés érintettje:** a pályázatot benyújtó természetes személy

**Adattárolás módja:** elektronikusan, papíralapon

**Érintettet megillető jogok:** hozzáféréshez, helyesbítéshez, törléshez, korlátozáshoz, tiltakozáshoz való jog

**Az érintetti joggyakorlásra vonatkozó szabályok:**

Az Adatkezelőtájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet jelen adatkezelési folyamat tekintetében:

* kérheti tájékoztatását személyes adatai kezeléséről,
* kérheti személyes adatainak helyesbítését,
* kérheti személyes adatai törlését, amennyiben a GDPR 17. cikk (1) bekezdésében foglalt valamely feltétel fennáll,
* kérheti személyes adatai kezelésének korlátozását,
* tiltakozhat az adatkezelés ellen: Ön jogosult arra, hogy a közérdekű vagy közhatalmi jogosítvány gyakorlásának keretében végzett feladat végrehajtásához szükséges adatkezelés ellen tiltakozzon. Amennyiben az adatok kezelése ellen tiltakozik, úgy az adatot az Adatkezelő nem kezeli tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.
* Jogorvoslattal élhet.

Kérelmét – személyes adatokkal kapcsolatos kérelem – elsősorban írásban terjesztheti be az Adatkezelőnek címzett, jelen tájékoztatóban feltüntetett elérhetőségén. Az igényt munkatársunk rögzíti és a kérelem beérkezésétől számított legkésőbb egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja, ellenben erről a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk, a kérelmére vagy az intézkedésünket nem fogadja el, úgy jogorvoslattal élhet. Adatkezelési eljárásunkkal kapcsolatos panasszal Ön fordulhat a Nemzeti Adatvédelmi és Információszabadság Hatósághoz vagy a lakóhelye, vagy tartózkodási helye szerinti Törvényszékhez.

Felhívjuk azonban a figyelmét, hogy a Nemzeti Adatvédelmi és Információszabadság Hatóság gyakorlata alapján panaszát akkor fogadja be a Hatóság, hogy ha előbb az Adatkezelőhöz, esetünkben tehát hozzánk fordult, de nem intézkedtünk a kérelmére vagy az intézkedésünket nem fogadta el. Javasoljuk ezért, hogy először az Önkormányzattalvegye fel a kapcsolatot!